**Nominering til årets hygiejnepris 2016**

**HygiejneSygeplejerske Judit Christensen Indstiller Køge Kommune med Ildsjæl og HygiejneSygeplejerske i kommunen Omong Mortensen til Årets hygiejnepris.**

De nomineres, da de med deres enkle men seriøse tilgang til hygiejne og tværsektorielle samarbejde med b.la Region Sjællands MRSA Enhed har løftet kommunens hygiejne niveau. Der er god faglig sparring imellem parterne til glæde for både primær og sekundær sektor.

Køge Kommune har efter udfordringer med resistente mikroorganismer etableret en særdeles velfungerende og synlig hygiejne organisation i form af 1 fuldtidsansat HygiejneSygeplejerske med Omong Mortensen.

Køge Kommune har udarbejdet en velfungerende værktøjskasse i form af en net bog med retningslinjer og actions Card der er baseret på b.la. NIR – De nationale infektionshygiejniske retningslinjer.

Hygiejne sygeplejerske Omong Mortensen er en aktiv samarbejdspartner for Region Sjællands MRSA Enhed og Infektions hygiejniske enhed, når der udarbejdes pjecer til borgere og personale i primær sektor omhandlende smitsomme sygdomme, her er hun med sin viden og tilknytning i primærsektoren aktiv med tilføjelser til pjecer og informationsmateriale.

Køge Kommune er stor inspirator, for flere af de kommuner i regionen der endnu ikke har en fuldtidsansat HygiejneSygeplejerske. Der efterspørges hyppigt deling på lokale retningslinjer og undervisning i andre kommuner.

Køge kommune har valgt at fokusere på den ”grundlæggende” hygiejne i form af undervisning og vejledning af alle medarbejdere i ældreplejen. Alle såvel som nyansatte, elever og studerende gennemgår introduktion til kommunen hygiejnepolitik.

Der er sat ind på: håndhygiejnen, beskyttelse af arbejdsdragt og fokus på at personlige værnemidler er tilstede og ikke mindst synlige hos alle borgere i form af plastikforklæder og handsker.

Da resistente mikroorganismer er en stor økonomisk byrde i kommunerne har man i Køge valgt en model, der indebærer at Omong Mortensen er tovholder på ældre med resistente mikroorganismer. På denne måde sikrer hun, at værnemidler men ikke mindst supplerende rengøring og desinfektion kan ophøre. Når kontrolpodninger er foretaget eller diarre er ophørt, kan brug af værnemidler ophøre med henvisning til retningslinjerne, der bygger på evidens. På denne måde er sparet mange penge på unødvendigt brug af de ellers påkrævne værnemidler.

Netop det tværsektorielle samarbejde er en afgørende faktor, for den velfungerende hygiejneorganisation i Køge, som på denne måde kan søge viden og rådgivning regionalt. En løsning som burde være muligt i hele landet ved hjælp af b.la. Sundhedsaftaler. Fælles sparring sektorerne imellem er vejen frem og til gavn for borgere, patienter, og personale.

Med venlig hilsen

Judit Christensen

MRSA Enheden

Region Sjælland

Tlf. 29 60 68 28

Mail; juc@regionsjaelland.dk